**REPUBLIKA HRVATSKA**

**ZADARSKA ŽUPANIJA**

**OPĆINA PAŠMAN**

**Općinsko vijeće**

**KLASA:**

**UR.BROJ:**

**Pašman,**

Na temelju članka 289. Zakona o socijalnoj srbi („Narodne novine“ broj 18/22, 46/22 i 119/22), članka 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), članka 141. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Pašman („Službeni glasnik Općine Pašman“ 1/21 i 4/22), Općinsko vijeće na svojoj \_. sjednici održanoj dana \_\_.\_\_\_\_\_\_ 2022. godine, donosi

**PROGRAM**

**javnih potreba u predškolskom odgoju, osnovnom i srednjoškolskom obrazovanju, visokom obrazovanju i socijalnoj skrbi**

**na području Općine Pašman za 2023. godinu**

**Članak 1.**

 Ovim Programom utvrđuju se oblici aktivnosti i opseg istih na području općine Pašman u vezi s:

* društvenom brigom o djeci predškolskog uzrasta,
* sufinanciranje udžbenika, izbornih programa i drugih aktivnosti u oblasti osnovnog i srednjoškolskog obrazovanja,
* dodjelama mjesečne financijske pomoći studentima,
* zaštitom i pomaganjem osobama koje su ugrožene ili nemoćne, koje ne mogu sama niti uz pomoć članova obitelji zbog nepovoljnih imovinskih, gospodarskih, socijalnih i drugih razloga zadovoljiti svoje osnovne potrebe.

Osim naprijed navedenog ovim Programom osiguravaju se i pomoći za novorođenu djecu.

**Članak 2.**

 Općina Pašman u 2023. godini u svom Proračunu za potrebe u predškolskom odgoju, osnovnom i srednjoškolskom obrazovanju i socijalnoj skrbi je planirala sredstva u iznosu od **=331.622,94 eura**, koja se raspoređuju na sljedeći način:

 1. Pomoć za podmirivanje troškova odgoja i obrazovanja djece i mladeži **206.650,69 eura**

Troškovi odgoja i obrazovanja djece i mladeži obuhvaćaju troškove predškolskog odgoja i obrazovanja, sufinanciranje radnih bilježnica u osnovnom obrazovanju te stipendiranje učenika srednjih škola u deficitarnim zanimanjima i stipendiranje studenata.

 2. Naknade za novorođenu djecu ………………………………………….. 53.089,12 eura

Pašman za svako prvorođeno ili posvojeno dijete isplaćuje naknadu od 12.000,00 kn, a za svako daljnje novorođeno ili posvojeno dijete sukladno Odluci o pravu na jednokratnu novčanu pomoć i podmirenje troškova stanovanja.

 3. Jednokratne pomoći ………………………………………………**1.990,84eura**

Općina Pašman odobrava jednokratne pomoći prema odluci Općinskog načelnika za pokrivanje troškova stanovanja i liječenja.

4. Sufinanciranje parkinga …………………………………………….**==1.327,23eura**

Općina Pašman odlukom načelnika Općine Pašman sufinancira parking u mjestu Preku temeljem dostavljenih zahtjeva.

5. Božićnice umirovljenicima sa prebivalištem na području općine Pašman **19.908,42 eura**

6. Sufinanciranje programa/projekata iz područja zdravstvene i socijalne skrbi **48.656,64 eura**

Sufinancirati će se programi/projekti kako slijedi:

* Javne ovlasti prema Zakonu o Crvenom križu,
* Programi/projekti iz područja skrbi o starijim osobama, a koji obuhvaćaju promicanje aktivnog starenja i povećanje socijalne uključenosti u život zajednice, sportsko-rekreativne, kreativne i edukativne aktivnosti, programe aktivne brige o vlastitom zdravlju; programe informiranja i educiranja o određenim zdravstvenim problemima starijih osoba;
* Programi/projekti koji služe u svrhu unapređenja kvalitete života osoba s invaliditetom, osnaživanje resursa osoba s invaliditetom, informiranje osoba s invaliditetom, inovativne socijalne usluge i modeli skrbi u zajednici koji doprinose neovisnom življenju i socijalnom uključivanju osoba s invaliditetom, uključujući potporu razvoju mobilnih rimova i formiranja integrirane i kvalitetne mreže pružatelja ovih usluga;
* - Programi/projekti koji obuhvaćaju humanitarnu, materijalnu, financijsku i psihosocijalnu pomoć braniteljima iz Domovinskog rata.

**Članak 3.**

 Sredstva za realizaciju javnih potreba iz ovog Programa isplaćivat će se korisnicima na temelju odluka, rješenja i ugovora kojima se utvrđuju međusobna prava i obveze davatelja i primatelja financijskih potpora, zahtjeva i priloženih računa.

 Korisnici sredstava Proračuna s kojima se zaključuje ugovor obvezni su Upravnom odjelu za gospodarstvo, društvene djelatnosti i EU fondove Općine Pašman dostaviti izvješće o ostvarivanju programa i utrošku sredstava za proteklu godinu u roku određenom pozivom Upravnog odjela za gospodarstvo, društvene djelatnosti i EU fondove za dostavu izvješća, a najkasnije do roka određenog pozivom za financiranje javnih potreba za narednu godinu.

 Ukoliko korisnici sredstava Proračuna ne postupe kako je određeno prethodnim stavkom, može im se obustaviti isplata sredstava u tekućoj godini.

**Članak 4.**

 Ovaj Program objavit će se u „Službenom glasniku Općine Pašman“, a stupa na snagu 1. siječnja 2023. godine.

 **Predsjednik**

 **Općinskog vijeća**

 **Šime Jureško**